text: টাকা (মুদ্রা প্রতীক: ৳; ব্যাংক কোড: BDT) হল বাংলাদেশের মুদ্রা। ১৯৭১ সালে বাংলাদেশের স্বাধীনতার পর দেশটির মুদ্রা হিসেবে "টাকা" প্রতিষ্ঠিত হয়। কাগুজে টাকা বাংলাদেশের কেন্দ্রীয় ব্যাংক - "বাংলাদেশ ব্যাংক" কর্তৃক প্রবর্তিত হয়;- ব্যাতিক্রম ৳১, ৳২ এবং ৳৫ টাকার নোট এবং ধাতব মুদ্রা যেগুলো বাংলাদেশ সরকারের অর্থ মন্ত্রণালয়ের দায়িত্বে প্রচলিত হয়। টাকার ভগ্নাংশ হল পয়সা যার মূল্যমান ৳১-র ১০০ ভাগের ১ভাগ।
  
  ইতিহাস 
  thumb|Bengal Sultanate Silver taka with a lion symbol, 15th century|সিংহের প্রতীক চিহ্নিত বাংলা সালতানাতের রূপার টাকা ( ১৫ শতক)
  ভাষাবিদগণের মতানুসারে বাংলা টাকা শব্দটি সংস্কৃত "টঙ্ক" শব্দ থেকে উদ্ভূত হয়েছে যার অর্থ রৌপ্যমুদ্রা। বঙ্গ রাজ্যে সবসময় টাকা শব্দটি যেকোনো মুদ্রা বা ধাতব মুদ্রাকে বোঝানোর জন্য ব্যবহার করা হয়েছে। ১৪ শতাব্দীতে ইবন বতুতা লক্ষ্য করেছিলেন যে বাংলা সালতানাতের লোকজন, সোনা এবং রূপার ধাতবকে দিনার না বলে "টাকা" বলতো।
  
  ১৯৪৭ হতে ১৯৭১
  
  ১৯৪৭ সালের বঙ্গভঙ্গের পর, পূর্ব বাংলায় (পাকিস্তান অধিরাজ্যের অংশ) এবং ১৯৫৬ সালে পূর্ব বাংলার পুনঃনামকরণ করা হয় পূর্ব পাকিস্তান; যেখানে পাকিস্তানি রুপিতেও "টাকা" শব্দটি মুদ্রিত ছিল। মুক্তিযুদ্ধের পূর্বে মুদ্রা হিসেবে এই ভূখণ্ডে পাকিস্তানি রুপি প্রচলিত ছিল। ৪ঠা মার্চ ১৯৭২ সালে সরকারী মুদ্রা হিসেবে- "টাকা" -কে ঘোষণা করা হয়। সর্বত্র এর প্রচলন না হওয়া পর্যন্ত স্বাধীনতার বেশ কয়েক মাস পরেও পাকিস্তানি রুপির ব্যবহার ছিল। মুক্তিযুদ্ধের সময়ে পাকিস্তানি শাসনের বিরুদ্ধে বাঙালি জাতীয়তাবাদীদের দ্বারা একটি বেসরকারী রীতি প্রচলিত ছিলঃ পাকিস্তানি রুপির নোটগুলিতে বাংলাতে "বাংলা দেশ" এবং ইংরেজিতে "Bangla Desh" রবার স্ট্যাম্প দিয়ে মুদ্রাঙ্কন করা। ৮ জুন ১৯৭১-এ পাকিস্তানি সরকার সমস্ত রবার স্ট্যাম্প-সহ নোটগুলিকে বেআইনি, অবৈধ এবং মূল্যহীন ঘোষণা করে।
  
  ১৯৭২ হতে বর্তমান
  
  ১৯৭২ সালে বাংলাদেশ সরকার সদ্য স্বাধীন রাষ্ট্রের মুদ্রার নাম টাকা রাখে। পরবর্তীতে টাকার সংকেত ৳ নির্ধারণ করা হয়। 
  প্রথম কোষাগার নোট ১৯৭২ সালে ৳১-র ছিল, যেটি ১৯৯৩ সাল পর্যন্ত প্রচলিত ছিল।
  এক টাকার শতাংশকে পয়সা নামে অভিহিত করা হয়। অর্থাৎ ৳১ সমান ১০০পয়সা। 
  ৳২ কোষাগার নোট ১৯৮৯ সালে ঘোষণা করা হয়।
  ১৯৭২ সালে টাকার প্রথম নোটগুলিঃ ৳৫, ৳১০ ও ৳১০০ মূল্যে ঘোষণা করা হয়। 
  ১৯৭৫ সালে প্রথম ৳৫০ নোট ঘোষণা, ১৯৭৭ সালে প্রথম ৳৫০০ নোট এবং ১৯৮০ সালে প্রথম ৳২০ নোট ঘোষণা হয়।
  ৳১০০০ মূল্যমানের নোট ২০০৮ সালে প্রথম ঘোষণা করা হয়।
  ৳২০০ মূল্যমানের নোট প্রথম প্রচলিত হয় ১৭ মার্চ, ২০২০ সালে।
  
  বাংলাদেশে ৳১, ৳২, ৳৫, ৳১০, ৳২০, ৳৫০, ৳১০০, ৳৫০০ এবং ৳১০০০ মুল্যমানের কাগুজে নোট প্রচলিত রয়েছে।  এছাড়াও ১ পয়সা, ৫ পয়সা, ১০ পয়সা, ২৫ পয়সা, ৫০ পয়সা, ৳১, ৳২ এবং ৳৫ মূল্যমানের ধাতব মুদ্রা প্রচলিত রয়েছে। বাংলাদেশের কেন্দ্রীয় ব্যাংক, বাংলাদেশ ব্যাংক সরকারের পক্ষে কাগুজে নোট প্রচলন এবং নিয়ন্ত্রণের দায়িত্বপ্রাপ্ত। এছাড়াও ১ পয়সা, ৫ পয়সা, ১০ পয়সা, ২৫ পয়সা ও ৫০ পয়সা বর্তমানে অচল।
  
  ধাতব মুদ্রা
  ১৯৭৩ সালে বাংলাদেশে সর্বপ্রথম ৫, ১০, ২৫ এবং ৫০ পয়সা মূল্যের ধাতব মুদ্রার প্রচলন করা হয়। এরপর ১৯৭৪ সালে ১ পয়সা এবং তারও পরে ১৯৭৫ সালে ৳১ মূল্যের ধাতব মুদ্রা প্রবর্তন করা হয়। অত:পর ৳২ মূল্যের ধাতব মুদ্রা প্রবর্তন করা হয়। বর্তমানে ৳৫ মূল্যমানের ধাতব মুদ্রাও প্রচলিত আছে।
  
  কাগুজে মুদ্রা
  
  বর্তমানে, স্বল্প ব্যবহৃত নোট হচ্ছেঃ ৳১ এবং ৳২৫, ৳৪০ ও ৳৬০ হচ্ছে স্মারক নোট, অন্যদিকে বহুল ব্যবহৃত নোট হচ্ছেঃ ৳২, ৳৫, ৳১০, ৳২০, ৳৫০, ৳১০০, ৳২০০, ৳৫০০ ও ৳১০০০। ৳১০ এবং তার বড় অঙ্কের কাগুজে মুদ্রা বাংলাদেশ ব্যাংক প্রচলন করে। এতে বাংলাদেশ ব্যাংকের গভর্নরের স্বাক্ষর থাকে। ৳১, ৳২ এবং ৳৫ নোট বাংলাদেশ সরকারের অর্থ মন্ত্রণালয় প্রচলন করে এবং এতে অর্থসচিবের স্বাক্ষর থাকে। ২০২০ সালে ১৭ ই মার্চ মুজিববর্ষ উপলক্ষ্যে অর্থাৎ বাংলাদেশের জাতির পিতা বঙ্গবন্ধু শেখ মুজিবুর রহমান জন্ম শতবর্ষ উপলক্ষে বাংলাদেশ ব্যাংক ৳২০০ টাকা মূল্যমানের বিশেষ নোটা (বিনিময় যোগ্য) প্রচলন করে। এই নোটে জাতির পিতা বঙ্গবন্ধুর জন্ম শতবার্ষিকী উপলক্ষে কথাটি লেখা থাকবে। কিন্তু ২০২১ সালে এই কথা লেখা নোট ছাপাবেনা এবং ৳২০০ টাকার নিয়মিত নোট ছাপাবে।
  
  রাশিয়ার একটি অনলাইন এন্টারটেইনমেন্ট আউটলেটে অনুষ্ঠিত এক ভোটাভুটিতে বাংলাদেশী ৳২ নোট পৃথিবীর সবচেয়ে সুন্দর ব্যাংক নোটের মর্যাদা পেয়েছে। যেখানে বিশ্বের অন্যান্য দেশের মুদ্রাও প্রতিযোগিতায় ছিল।
  
  বিনিময়ের হার
  
  ঐতিহাসিক বিনিময়ের হার
  
  কোরিয়া বনাম বাংলাদেশী১৯৭১ সালে স্বাধীনতা লাভের পর ব্রিটিশ পাউণ্ডের সঙ্গে টাকার আন্তর্জাতিক মান নিরূপণ করা হয় । পরবর্তীতে, সত্তর দশকের শেষভাগে, ব্রিটিশ পাউণ্ডের আন্তর্জাতিক মূল্য পড়ে গেলে এবং আন্তর্জাতিক বাণিজ্যে বিনিময় মুদ্রা হিসেবে মার্কিন ডলার অধিকতর হারে ব্যবহৃত হতে থাকলে বাংলাদেশ সরকার তথা কেন্দ্রীয় ব্যাংক মার্কিন ডলারের সঙ্গে বাংলাদেশের টাকার আন্তর্জাতিক মান সম্পৃক্ত করে। এই পদ্ধতি কম-বেশি প্রচলিত আছে (২০১৩)। আন্তর্জাতিক মুদ্রার বিপরীতে টাকার বিনিময় ভাসমান। তবে কখনো কখনো বাংলাদেশ ব্যাংক মার্কিন ডলারের বিপরীতে টাকার মান স্থিতিশীল রাখার জন্য হস্তক্ষেপ করে থাকে।
  
  ১৯৭১ সালে টাকার মূল্য প্রতি $১, ঠিক করা হল ৳৭.৫ হইতে ৳৮ -তে। ১৯৭৮ সালের অর্থবছর বাদে, ১৯৭১ থেকে ১৯৮৭ পর্যন্ত টাকা প্রতি বছর মুদ্রাস্ফীতির কারণে মার্কিন ডলার বিরুদ্ধে মূল্য হারাল। ১৯৭৪ সালে সহায়তার জন্য বাংলাদেশ আন্তর্জাতিক মুদ্রা তহবিল থেকে পূরক অর্থায়ন সুবিধা ব্যবহার করে। সহায়তার বাড়তি প্রয়োজনের সত্ত্বেও বাংলাদেশ সরকার তখন আন্তর্জাতিক মুদ্রা তহবিল দ্বারা "মুদ্রানীতি ও রাজস্ব নীতি"র শর্ত পূরণ করতে গিয়ে প্রথমে রাজি হয়না। ১৯৭৫ অর্থবছরে, বিশ্বব্যাংক দ্বারা "বাংলাদেশ এইড গ্রুপ"-র প্রতিষ্ঠায় সম্মত হয়ে বাংলাদেশ সরকার টাকার ৫৬% অবমূল্যায়ন ঘোষণা করে।
  ১৯৮০ থেকে ১৯৮৩ সালের মধ্যে অর্থপ্রদান ভারসাম্যের অবনতির কারণে টাকা মূল্যে আরো ৫০% পতন দেখা যায়। ১৯৮৫ থেকে ১৯৮৭ সালে, টাকা অসংখ্য ক্রমবর্ধমান পদক্ষেপে মার্কিন ডলারের বিরুদ্ধে ১২% স্থিতিশীল করা হয়েছিল। কিন্তু একই সময়ে সরকারি বিনিময় হার এবং অগ্রাধিকারভিত্তিক মাধ্যমিক বিনিময় হারের মধ্যে পার্থক্য ৭.৫% থেকে ১৫% সংকীর্ণ হয়। এই কাঠামোগত সমন্বয়ে অগ্রাধিকারভিত্তিক মাধ্যমিক বিনিময় হারের পরিচালিত বাণিজ্যে মোট রপ্তানির ৫৩% এবং মোট আমদানির ২৮% বিস্তার ও উন্নতি দেখা যায়। ১৯৮৭ সালে সরকারি বিনিময় হার তুলনামূলক স্থিতিশীল ছিল, তখন $১ ডলারের এর মূল্য ছিল ৳৩১ টাকার চেয়ে কম।
  ২০১১ জানুয়ারিতে $১ ডলারের এর মূল্য ছিল প্রায় ৳৭২ টাকার সমান, ২০১২ সালের এপ্রিলে $১ ডলারের এর মূল্য ছিল প্রায় ৳৮২ টাকার সমান, ২০১৫ সালের সেপ্টেম্বরে $১ ডলারের এর মূল্য ছিল প্রায় ৳৭৭ টাকার সমান, ২০১৭ সালের ফেব্রুয়ারিতে $১ এর মূল্য ছিল প্রায় ৭৯ টাকার সমান, ২০১৮ জানুয়ারিতে $১ ডলারের এর মূল্য ছিল প্রায় ৳৮৩ টাকার সমান, ২০১৯ জানুয়ারিতে $১ ডলারের এর মূল্য ছিল প্রায় ৳৮৪ টাকার সমান এবং ২০২০ জানুয়ারিতে $১ ডলারের এর মূল্য ছিল প্রায় ৳৮৫ টাকার সমান। 
  
  সোভিয়েত রুবল (SUR) ১৯৯১ পর্যন্ত, রুশ রুবল (RUR) ১৯৯১ থেকে ১৯৯৮, পুনর্মুল্যায়িত রুশ রুবল (RUB) ১৯৯৮ থেকে বর্তমান।
  গণচীন রেন্মিন্বি - "CNY" ছাড়া "RMB" ও "CNH" কোডেও পরিচিত।
  
  বর্তমানে বিনিময়ের হার
  
  আরও দেখুন 
   বাংলাদেশের অর্থনীতি
  
  তথ্যসূত্র 
  
  বিষয়শ্রেণী:বাংলাদেশের অর্থনীতি
  বিষয়শ্রেণী:বাংলাদেশের মুদ্রা
  বিষয়শ্রেণী:মুদ্রা চিহ্ন
title: বাংলাদেশী টাকা